منجوان بؤلومو

منجوان بؤلومو یا دا مینجاوان بؤلومو، دوغو آذربایجان اوستانینین بؤلوملریندن دیر کی خوداآفرین بؤلگه‌سینده یئرلشیبدیر. بو بؤلومون مرکزی عاشیقلی کندی دیر. بو بؤلومون شهری یوخدور و اوچ قصبه دن عیبارتدیر، دوغو دیزمار قصبه‌سی، دوغو منجوان قصبه‌سی، باتی منجوان قصبه‌سی، منجوان بؤلومونون قصبه لرین تشکیل وئریرلر.

 جمعیت 

بو بؤلومون جمعیتی ۲۰۰۶-اینجی میلادی ایلین آمار ساییسی اساسیندا ۱۲۹۹۳ نفر ۲۹۴۸ عائیله ده ایمیش. بیر آمار ساییسی ۱۳۹۰-گونشلی ایلینده بؤلومون جمعیتین ۱۲۵۲۴ نفر اعلام ائدیب کی ۷۹ کندده ساکین دیلار. بوندان علاوه ، ۲۲ کندده ایندیه جان بوشالیبلار و متروکه اولوبلار.

 تاریخچه 

دهخودا لوغت‌نامه‌سی، ایرانین جوغرافیایی فرهنگی نین دؤردونجو جیلدینه ایستیناد ائدرکن،فرهنگ جغرافیایی ایران، آبادیها، زیر نظر حسینعلی رزم آرا، تهران: سازمان جغرافیایی کشور، ۱۳۲۹، ج ۴ منجوان بؤلومونون وضعیتینه گؤره ۱۳۲۰ گونشلی ایلینده بئله یازیر،  منجوان تبریز بؤلگه‌سی نین خوداآفرین بؤلگه‌سینده‌کی ایکی قصبه‌دن بیری دیر. بو قصبه اهرین قوزئی باتی قیسمتینده یئرلشیبدیر و قوزئی دن آراز چایینا، گونئی دن حسن‌آباد قصبه‌سینه مئشه پارا، دوغودان کیوان قصبه‌سینه و باتی دان  دوغو دیزمار قصبه‌سینه و آراز چایینا محدود اولور. هاواسی قوزئی قیسمتده ایستی و گونئی قیسمتینده معتدل ایستیه مایل دیر. بو قصبه‌ده‌کی کندلرین چوخونلوغو کلیبر، قره سو و ایلفنا چایلاریندان ایستیفاده ائدیرلر. بو قصبه ۶۳ بؤیوک و کیچیک کنددن تشکیل تاپیبدیر و جمعیتی ۸۴۶۴ نفر حودودوندا دیر. ان اؤنملی قرای لاریندان: ستان، عاشیقلی، داش‌باشی و جانانلی دن آد آپارا بیلریک.

باشباخانلار هیئتی ۱۳/۹/۸۹ تاریخین موصوبه سینده منجوان بؤلومونون تأسیس اولونماقین  عاشیقلی کندینین مرکزیتیله تصویب ائتدی.

 قایناقلار 

بؤلمه:خوداآفرین بؤلگه‌سی
بؤلمه:شرقی آذربایجان اوستانی‌نین بؤلوم‌لری